Wysiging soos op 21:50, 5 September 2011
104 grepe bygevoeg , 8 jaar gelede
Wysiging soos op 21:48, 5 September 2011 (wysig)
(Nuwe blad: thumb|270px|right|Die terrein aan die onderpunt van Adderleystraat waar die Van Riebeeck-fees in [[Kaapstad gevier is.]] [[Lêer:Van Riebeeck-fees C...)
Wysiging soos op 21:50, 5 September 2011 (wysig) (maak ongedaan)
[[Lêer:Van Riebeeck-feesterrein.jpg|thumb|270px300px|right|Die terrein aan die onderpunt van Adderleystraat waar die Van Riebeeck-fees in [[Kaapstad]] gevier is.]]
[[Lêer:Van Riebeeck-fees Cape Times-bylaag.jpg|thumb|270px300px|right|Kort na die fees het die ''[[Cape Times]]'' 'n bylaag uitbring, "Die Fees in Beeld".]]
[[Lêer:Van Riebeeck-fees Volkspele.jpg|thumb|320px300px|right|Drieduisend [[Volkspele]]rs het in die stadion opgetree.]]
[[Lêer:Van Ribeeck-feesprogram.jpg|thumb|270px300px|right|Die Amptelike Feesprogram was 'n lywe boekie van amper 300 bladsye.]]
==Fees in Kaapstad==
===Kuns en kultuur===
Intussen is die voorbereidings vir die groot fees in Kaapstad voltooi. 'n Reusagtige stadion met plek vir vyftigduisend mense is op die herwinde maar toe nog onbeboude strandgebied opgerig waar enkele jare tevore nog die golwe van [[Tafelbaai]] gespoel het. Dit is spesiaal uit [[Engeland]] laat kom en op die terrein opgerig. Die groot nuwe goedereloods van die Suid-Afrikaanse Spoorweë, nie ver daarvandaan nie, is ingerig vir 'n feestentoonstelling wat 'n blik gegee het op driehonderd jaar van vooruitgang. Dit is aangevul deur 'n reeks ander tentoonstellings, onder meer van sowat byna duisend items gedrukte Africana, getiteld "Boekspieël van Suid-Afrika", in die Suid-Afrikaanse Biblioteek wat geduur het van [[1 Maart]] [] en geopen is deur Jan van den Berg, die ambassadeur van [[Nederland]]. Daar was ook uitstallings van Suid-Afrikaanse en buitelandse kunswerk en boeke. 'n Toneel- en 'n musiekfees het deelnemers van die hele land betrek. Die Nasionale Toneelorganisasie (NTO) het [[W.A. de Klerk]] se "Die jaar van die vuur-os" opgevoer onder regie van [[Hermien Dommisse]], G. Beukes se "As ons twee eers getroud is", onder regie van [[Siegfried Mynhardt]] en "The dam" deur [[Guy Butler]], onder regie van Marda Vanne. Al drie die stukke is met eerste pryse bekroon in die Driehonderdjarige Van Riebeeck-herdenkingstoneelwedstryd, uitgeskryf deur die departement van onderwys, kuns en wetenskap. In samewerking met die [[Universiteit van Kaapstad]] was die NTO ook verantwoordelik vir "The ball at the castle", opgevoer in die [[Kasteel die Goeie Hoop]]. Die veertiende Uniale Toneelfees en Jeugtoneelfees het ook saam met die Van Riebeeck-fees, wat altesaam twee maande geduur het, geval.
In die Ou Drilsaal in Kaapstad is die Internasionale Seëluitstalling op [[26 Maart]] [] geopen deur dr. [[E.G. Jansen]], goewerneur-generaal. Die Seëlversamelaarsfederasie van Suidelike Afrika het in 1947 op sy kongres in 1947 besluit dat 'n internasionale seëluitstalling in die feesjaar in Kaapstad gehou sou word en die reëlings het reeds in 1948 begin. Die verskillende afdelings het bestaan uit onder meer die geskiedenis van die poswese in Suid-Afrika, uitstallings op uitnodiging (die ereplek is beklee deur dié van [[George VI van die Verenigde Koninkryk|koning George VI]] wat vir sir John Wilson opdrag gegee het om seldsame stukke uit die koninklike versameling te haal en na Kaapstad te bring, regeringsuitstallings van onder meer [[Groot-Brittanje]], [[Nederland]], [[Wes-Duitsland]] en [[Begië]], die afdeling vir mededingers met die Kaapse Uniale Kampioenskap en versamelings uit die res van die wêreld, en 'n afdeling vir spesiale seëls.
Daar was menigte sportgeleenthede, onder meer die Suid-Afrikaanse atletiekkampioenskap, die proefwedstryde vir die [[Olimpiese Spele]], wat op 28 en 29 Maart 1952 in die Feesstadion gehou is en waaraan twee Nederlandse kampioene, Fanny Blankers-Koen en Willie Slykhuis, ook deelgeneem het. Ander sportsoorte was bofbal, boks, hengel, hokkie, jukskei (die jaarlikse nasionale toernooi in [[Bellville]]), die eindproefwedstryd op [[Nuweland]] voor die kiesing van die Springbok-krieketspan vir die 1952-'53-toer in [[Australië]], nasionale motorwedrenne in [[Pinelands]], polo in [[Wynberg]], sagtebal, seiljagwedrenne, die Suid-Afrikaanse swem- en duikkampioenskap, Curriebeker-waterpolotoernooi en proefwedstryde vir die [[Olimpiese Spele]] in die [[Seepunt]]se pawiljoen, en tenniswedstryde tussen die Westelike Provinsie en [[Australië]], asook Suid-Afrika teen Australië in [[Rondebosch]].